open-index/open-wikipedia-markdown huggingface dataset:
Ο γιος του Αστερίξ

***Ο γιος του Αστερίξ*** ονομάζεται ένα κόμικ της σειράς *[[Αστερίξ]]* του Αλμπέρ Ουντερζό που δημοσιεύτηκε το 1983.

## Πλοκή
Ένα μωρό εγκαταλείπεται στην πόρτα του σπίτιού του Αστερίξ και αυτός αναγκάζεται να το μεγαλώσει. Όμως οι Ρωμαίοι προσπαθούν να το αιχμαλωτίσουν με διάφορα τεχνάσματα: Μεταμφιέζουν τον εκατόνταρχο Αγκαθοκακτούς σε παραμάνα (Ροδοαγκαθίνα) που υποτίθεται ότι είχε δουλέψει σε καντίνα της ρωμαϊκής λεγεώνας και ντύνουν έναν στρατιώτη σαν γυρολόγο που πουλάει κουδουνίστρες. Όμως ο μικρός, ο οποίος είχε ήδη πιει δύο φορές μαγικό φίλτρο, αντιμετωπίζει τον στρατιώτη *γυρολόγο* ως κουδουνίστρα. Σε αυτό το επεισόδιο το ρόλο του *κακού* παίρνει ο Βρούτος, γιος του Καίσαρα. Αυτός θα κάψει το γαλατικό χωριό συνοδευόμενος από τους πειρατές. Όμως ο Καίσαρας φτάνει αργότερα από την Άνω Γερμανία λέγοντας το γνωστό *"[[Κι εσύ τέκνον Βρούτε;]]"* μαζί με την Κλεοπάτρα από τα ανάκτορα της Ρώμης. Τελικά αποκαλύπτεται ότι ο υποτιθέμενος γιος του Αστερίξ είναι ο Καισαρίων (μετέπειτα Πτολεμαίος ΙΕ'), γιος του Καίσαρα και της Κλεοπάτρας. Ο Βρούτος είχε προσπαθήσει αρκετές φορές στο παρελθόν να εξαφανίσει ή να ξεφορτωθεί τον μικρό αλλά απέτυχε. Έτσι η Κλεοπάτρα είχε στείλει το παιδί στους ανυπότακτους Γαλάτες. Τελικά, μέχρι να ξαναχτισθεί το χωριό, το καθιερωμένο τσιμπούσι γίνεται στη γαλέρα της Κλεοπάτρας. Όλοι είναι ευτυχισμένοι εκτός από τον Βρούτο που στέλνεται στην Άνω Γερμανία για... να συμμορφωθεί.

## Παραπομπές

Γ
Δημόσια Υγιεινή

Η **Δημόσια Υγιεινή** αναφέρεται στα μέσα που προωθούν τη δημόσια υγεία, μέσω της προστασίας της ανθρώπινης επαφής από τους κινδύνους των αποβλήτων. Οι κίνδυνοι μπορεί να είναι φυσικοί, μικροβιολογικοί, βιολογικοί ή χημικοί παράγοντες μιας ασθένειας. Στα απόβλητα που μπορούν να προκαλέσουν προβλήματα υγείας περιλαμβάνονται περιττώματα ανθρώπων και ζώων, στερεά απόβλητα, οικιακά  λύματα (ακαθαρσίες των υπονόμων, απόνερα), βιομηχανικά και γεωργικά απόβλητα. Προληπτικά μέσα υγιεινής μπορεί να είναι η χρήση τεχνικών λύσεων (π.χ. αποχέτευση και επεξεργασία λυμάτων), απλές τεχνολογίες (π.χ. τουαλέτες, σηπτικές δεξαμενές), ή ακόμη και κανόνες προσωπικής υγιεινής (π.χ. πλύσιμο των χεριών με απλό σαπούνι).

Ο Παγκόσμιος Οργανισμός Υγείας αναφέρει ότι:

"Ο όρος Δημόσια Υγιεινή αναφέρεται γενικά στην παροχή εγκαταστάσεων και υπηρεσιών για την ασφαλή  των ανθρώπινων ούρων και κοπράνων. Η ανεπαρκής υγιεινή είναι το μείζον αίτιο πρόκλησης ασθενειών σε παγκόσμιο επίπεδο και είναι γνωστό ότι η βελτίωση των συνθηκών υγιεινής έχει θετικό αντίκτυπο στην υγεία, τόσο σε νοικοκυριά, όσο και στις κοινότητες. Η  λέξη «υγιεινή» αναφέρεται, επίσης, στη διατήρηση των συνθηκών υγιεινής, μέσω υπηρεσιών, όπως η συλλογή των απορριμμάτων και η απόρριψη των λυμάτων.

Ο όρος «υγιεινή» μπορεί να αποδοθεί σε μία συγκεκριμένη οπτική γωνία , ιδέα , θέση ή  στρατηγική, όπως:

* Βελτιωμένη υγιεινή - αναφέρεται στη διαχείριση των ανθρώπινων περιττωμάτων σε επίπεδο νοικοκυριού. Η ορολογία αυτή είναι ο δείκτης που χρησιμοποιείται για να περιγράψει το στόχο του προγράμματος Στόχοι Ανάπτυξης Χιλιετίας για την δημόσια υγιεινή, από τον ΠΟΥ / UNICEF  Κοινό Πρόγραμμα Παρακολούθησης Ύδρευσης και Καθαριότητας.
* «Επί τόπου» υγιεινή - η συλλογή και επεξεργασία των αποβλήτων γίνεται, όπου έχουν εναποτεθεί. Παραδείγματα είναι η χρήση των αποχωρητηρίων pit, σηπτικές δεξαμενές  και  δεξαμενές  Imhoff.
* Υγιεινή των τροφίμων - αναφέρεται στα μέτρα υγιεινής για την ασφάλεια των τροφίμων.
* Περιβαλλοντική υγιεινή - ο έλεγχος των περιβαλλοντικών παραγόντων που αποτελούν συνδέσμους στη μετάδοση της νόσου. Υποσύνολα της κατηγορίας αυτής είναι η διαχείριση των στερεών αποβλήτων, νερού και θεραπεία, βιομηχανικών αποβλήτων και του θορύβου και τον έλεγχο της ρύπανσης.
* Οικολογικά υγιεινής - μια προσέγγιση που προσπαθεί να μιμηθεί τη φύση μέσα από την ανακύκλωση των θρεπτικών στοιχείων και νερού από ανθρώπινα και ζωικά απόβλητα σε υγιεινά και ασφαλή τρόπο.
Διεκτραγώδηση

Με τον όρο **διεκτραγώδηση** χαρακτηρίζεται οποιαδήποτε αφήγηση, εξιστόρηση ή παρουσίαση δυσάρεστου γεγονότος ή κατάστασης με τρόπο που να προκαλεί έντονη συγκίνηση, θυμίζοντας τραγωδία.

Ετυμολογικά η λέξη προέρχεται εκ των δι(α) + εκτραγωδώ που σημαίνει διηγούμαι ή παρουσιάζω γεγονός προς εντυπωσιασμό και συγκίνηση. Το ρήμα "διεκτραγωδώ" πρωτοεμφανίστηκε στη νεότερη ελληνική λογοτεχνία το 1888 από τον Στέφανο Κουμανίδη. Η δε διεκτραγώδηση πρωτοεμφανίσθηκε υπό τον λόγιο τύπο "διεκτραγώδησις" το 1896 από τον Δ. Α. Αναστασόπουλο στην τότε εφημερίδα "Πρωινή". Έκτοτε φαίνεται ν΄ αποτελεί ιδιαίτερο προσφιλή τρόπο σε δημοσιογραφικές αναφορές δυσάρεστων γεγονότων ακόμα και της τηλεπαρουσίασης αυτών χρησιμοποιώντας ιδιαίτερα εντυπωσιακές λέξεις και φράσεις όπως π.χ. κατακρεούργησε αντί μαχαίρωσε, ορφανή στους πέντε δρόμους, πάλευε με τα κύματα, κ.λπ.

Κατηγορία:Λογοτεχνική ορολογία
Κατηγορία:Δημοσιογραφία
Κοινοτικό Στάδιο Πελενδρίου

Το **Κοινοτικό Στάδιο Πελενδρίου** βρίσκεται στην επαρχία Λεμεσού. Είναι η έδρα της ποδοσφαιρικής ομάδας του χωριού Πελένδρι, ΑΠΕΠ Πελενδρίου. Το Στάδιο επίσης χρησιμοποιείται και για μεγάλες συναυλίες όπου συνηθίζει το χωρίο να τις διοργανώνει σε συνεργασία με το Σύνδεσμο Αποδήμων και Φίλων Πελενδρίου. Αποκορύφωμα ήταν η συναυλία του Δημήτρης Μητροπάνος, που διεξήχθη το 2009 με 14500 θεατές περίπου. Αναλυτικά οι σημαντικότερες συναυλίες που δόθηκαν:
20/7/2008 ο Γιώργος Νταλάρας, στις 30/7/2010 ο Νότης Σφακιανάκης στις 05/8/2011 οι Γλυκερία, Κώστας Μακεδόνας, Γεράσιμος Ανδρεάτος και Μελίνα Ασλανίδου σε μια συναυλία αφιέρωμα στο Μάνο Λοΐζο, στις 03/09/2011 ο Βασίλης Παπακωνσταντίνου, στις 11/08/2012 η Δέσποινα Βανδή και η Έλλη Κοκκίνου, στις 8 Αυγούστου 2015 η Νατάσα Θεοδωρίδου με το Γιώργο Θεοφάνους. στις 13 Αυγούστου 2017 η Πέγκυ Ζήνα, Μιχάλης Κουινέλης (Stavento) και Emigre και στις 10 Αυγούστου 2019 Γιάννης Πλούταρχος, Πωλίνα Χριστοδούλου.

## Παραπομπές


Κατηγορία:Στάδια ποδοσφαίρου στην Κύπρο
Κατηγορία:Πελένδρι
Web Entertainment

Η **Web Entertainment** είναι μια δισκογραφική εταιρεία με βάση το Ντιτρόιτ που διοικείται από τους Bass Brothers. Είναι περισσότερο γνωστή για την παραγωγή και των δυο ανεξάρτητων άλμπουμ του Eminem (Marshall Mathers), *[[Infinite (άλμπουμ του Eminem)|Infinite]]* και *[[The Slim Shady EP]]* demo, προτού υπογράψει στην Aftermath Entertainment του Dr. Dre και επίσης κυκλοφόρησε το *[[The Slim Shady LP]]* και πιό πρόσφατα το *[[Recovery]]* υπό την Web. Η Web Entertainment έχει συντελέσει και πιστωθεί στα άλμπουμ κυρίων δισκογραφικών εταιρειών του Eminem, καθώς οι Bass Brothers έχουν κάνει παραγωγή και συμπαραγωγή σε αρκετά από τα τραγούδια του. Έχουν κάνει επίσης την παραγωγή ενός άλμπουμ από τον King Gordy, ενός ανερχόμενου ράπερ από το Ντιτρόιτ, που ονομάζεται *[[The Entity (King Gordy cd)|The Entity]]*. Έπειτα κυκλοφόρησαν το άλμπουμ του Gordy Xerxes The God-King. Το 2010 η Web Entertainment κυκλοφόρησε ένα EP από τον κωφό ράπερ από το Ντιτρόιτ Sean Forbes ονομαζόμενο "I'm Deaf" το 2010 με ένα μουσικό βίντεο που ονομάζεται επίσης "I'm Deaf" το οποίο έχει λάβει εθνική αναγνώριση από τον Mitch Albom στο περιοδικό Parade. Το 2011 η Web Entertainment κυκλοφόρησε στα iTunes ακόμη ένα σίνγκλ, το "Let's Mambo". Αυτή την περίοδο δεν δέχονται demo από καλλιτέχνες και παραγωγούς χωρίς συμβόλαιο.

## Καλλιτέχνες
*Eminem
*King Gordy
*Sean Forbes
*Dina Rae
*Frogg
*B.o.B

## Δισκογραφία

## Δείτε επίσης
* Κατάλογος δισκογραφικών εταιρειών

## Παραπομπές


## Εξωτερικοί σύνδεσμοι
* Επίσημη ιστοσελίδα
Eagles

μικρογραφία|Το συγκρότημα των Eagles. Από αριστερά στα δεξιά οι Glenn Frey, Don Henley, Joe Walsh και Timothy B. Schmit στο Long Road Out of Eden Tour.
Οι **Eagles** είναι ένα από τα σημαντικότερα συγκροτήματα της ροκ μουσικής. Δημιουργήθηκαν τη δεκαετία του ´70 στο Λος Άντζελες στην Καλιφόρνια.
Τα μέλη του συγκροτήματος είναι ο **Glenn Frey** (στίχοι, τραγούδι, πιάνο, κιθάρα), ο **Don Henley** (τραγούδι, ντραμς) και o **Bernie Leadon** (μπάντζο, ηλεκτρική κιθάρα, φωνητικά) . Ένα ακόμα ιδρυτικό μέλος, ο **Randy Meisner** (μπάσο, κιθάρα, φωνητικά) απεβίωσε στις 26 Ιουλίου 2023.

## Η ιστορία των Eagles
Το 1971 ο Don Henley και ο Glenn Frey γνωρίζονται στην Καλιφόρνια ως μέλη του συγκροτήματος της Linda Ronstadt. Και οι δύο έχουν ένα κοινό στόχο: τη δημιουργία ενός δικού τους συγκροτήματος. Την επιθυμία τους αυτή πραγματοποιούν σχηματίζοντας ένα δικό τους γκρουπ με τους 
Bernie Leadon και Randy Meisner. Ετσι δημιουργήθηκε τελικά οι Eagles.

Αρχικά, οι Eagles ταξιδεύουν στο Λονδίνο, όπου ηχογραφούν το πρώτο τους άλμπουμ με παραγωγό τον Glyn Johns. Το άλμπουμ αυτό ονομάζεται Eagles. Το πρώτο τους single,**Take it easy** τους καθιστά παγκοσμίως γνωστούς.

Η ηχογράφηση του δεύτερου άλμπουμ τους ξεκινά και αυτή στο *Λονδίνο*. Παρ' όλα αυτά, επειδή τα μέλη του συγκροτήματος θέλουν τα κομμάτια τους  να έχουν πιο έντονο το στοιχείο του ροκ ήχου, η ηχογράφηση συνεχίζεται στην *Καλιφόρνια*, με νέο παραγωγό, τον *Bill Szymczyk*. Το άλμπουμ αυτό ονομάζεται **Desperado**, κυκλοφορεί το 1973 και σ'αυτό εξελίσσεται για πρώτη φορά το σήμα κατατεθέν του συγκροτήματος: η αφήγηση μέσα στα τραγούδια.

## Πηγές

*Eagles Bibliography

Κατηγορία:Βραβευμένοι με Grammy
Κατηγορία:Αμερικανικά folk rock συγκροτήματα
Κατηγορία:Μουσικά συγκροτήματα από το Λος Άντζελες
Γιάννης Ιωαννίδης (συνθέτης)

Ο **Γιάννης Ιωαννίδης** (Αθήνα, 8 Ιουνίου 1930 – 2 Ιανουαρίου 2026) ήταν Έλληνας συνθέτης, αρχιμουσικός, μουσικογράφος και καθηγητής μουσικής και αποτελεί μια σημαντική προσωπικότητα της σύγχρονης ελληνικής μουσικής. 

Είναι γιος του Σταύρου Ιωαννίδη και της Μαργαρίτας (του γένους Κριέζη).

## Σπουδές
Το 1945-1954 ξεκίνησε πιάνο στο Ωδείο Αθηνών με δασκάλους τους Έλλη και Σπύρο Φαραντάτο και θεωρητικά με τους Φιλοκτήτη Οικονομίδη, Θεόδωρο Βαβαγιάννη και Γεώργιο Σκλάβο. Συνέχισε το 1956 σπουδάζοντας εκκλησιαστικό όργανο με τον Karl Walter, σύνθεση με τον Otto Siegl και τσέμπαλο με την E. Harrich Schneider στη Μουσική Ακαδημία της Βιέννης από την οποία αποφοίτησε το 1963 με τιμητική διάκριση και βραβείο. 

## Καριέρα
Ξεκίνησε τη μουσική του καριέρα ως καθηγητής και μουσικός διευθυντής στο Αμερικάνικο Κολέγιο θηλέων (Pierce College) από το 1963 έως το 1968. Εκείνη την εποχή ήταν επίσης διευθυντής ορχήστρας και χορωδίας και οργανίστας στην γερμανική εκκλησία.

Την ίδια χρονιά εγκαταστάθηκε στο Καράκας της Βενεζουέλας, όπου, ενώ αρχικά εμφανιζόταν ως αρχιμουσικός, τελικά ανέλαβε τη θέση του καλλιτεχνικού διευθυντή της Κρατικής Ορχήστρας Δωματίου. Το 1969 διορίστηκε καθηγητής σύνθεσης σύγχρονης μουσικής στο Ινστιτούτο του Καράκας Intermusica. Το 1971 υπήρξε μουσικός διευθυντής και καθηγητής σύνθεσης στο Μητροπολιτικό Πανεπιστήμιο του Καράκας. 

Όταν επέστρεψε στην Ελλάδα το 1976 δίδαξε σύνθεση στο Ορφείον Αθηνών μέχρι το 1982. Υπήρξε επίσης καλλιτεχνικός Διευθυντής στα Ωδεία Νίκος Σκαλκώτας, Φίλιππος Νάκας και στο Ωδείο της Μουσικής Εταιρίας Αθηνών (όπου διδάσκει έως σήμερα). Ακόμα, έχει υπάρξει καλλιτεχνικός και διοικητικός διευθυντής της Κρατικής Ορχήστρας Αθηνών (1983-89) και πρόεδρος και καλλιτεχνικός διευθυντής της χορωδίας Αθηνών το 1983. Το 1984 ίδρυσε την Εθνική Συμφωνική Ορχήστρα Νέων, στην οποία εξακολουθεί να είναι διευθυντής. 

Ήταν Μέλος της Ένωσης Ελλήνων Μουσουργών ως γενικός γραμματέας (1978-1981) και αντιπρόεδρος (1981-1989). Επιπροσθέτως, υπήρξε μέλος στο διοικητικό συμβούλιο του Ελληνικού Συνδέσμου Σύγχρονης Μουσικής (1965-1968), πρόεδρος της Διεθνούς Κριτικής Επιτροπής για τις Παγκόσμιες Ημέρες του 1979 και πρόεδρος της ελληνικής επιτροπής εορτασμού του "Έτους Μουσικής 1985".

## Πηγές
*1. Τάκης Καλογερόπουλος, *Λεξικό της Ελληνικής Μουσικής*, Σελ. 468
*2. *Λεξικό Ελλήνων Συνθετών*, Συμεωνίδου Α., σελ. 150-151 

## Παραπομπές


Κατηγορία:Έλληνες συνθέτες
Κατηγορία:Έλληνες διευθυντές ορχήστρας
Κατηγορία:Έλληνες διευθυντές χορωδίας
Κατηγορία:Απόφοιτοι του Ωδείου Αθηνών
Σύμβαση των Άλπεων

Η **σύμβαση των Άλπεων** είναι μια διεθνής συνθήκη για την ανάπτυξη των Άλπεων. Ο στόχος της συνθήκης είναι να προστατέψει το φυσικό περιβάλλον των Άλπεων με ταυτόχρονη προώθηση της ανάπτυξης. Το πλαίσιο της συνθήκης αυτής περιλαμβάνει την Ευρωπαϊκή Ένωση και οκτώ κράτη (Αυστρία, Γερμανία, Γαλλία, Ιταλία, Λίχτενσταϊν, Μονακό, Σλοβενία).Ενώ διάφορα πρωτόκολλα και διακηρύξεις επρόκειτο να υπογραφούν το 1991 αποτελώντας το Πλαίσιο της Συνθήκης, τελικά τέθηκε σε εφαρμογή το 1995 συμβάλλοντας στο να ενισχύσει την αναγνώριση της ιδιαίτερης ποιότητας και των ειδικών χαρακτηριστικών των Άλπεων πηγαίνοντας πέρα από τα εθνικά σύνορα και αναζητώντας μια παγκόσμια κινητοποίηση.

Κατηγορία:Διεθνείς συνθήκες
Κατηγορία:Άλπεις
Κόντρα φαγκότο

μικρογραφία|90px|Κόντρα φαγκότο

Το **κόντρα φαγκότο** ανήκει στην οικογένεια των πνευστών.
Παίζει μία οκτάβα χαμηλότερα από το φαγκότο και έχει συνολικό μήκος περί τα 5,9 μέτρα. Μέχρι τα τέλη του 18ου αιώνα  χρησιμοποιείτο συνήθως σε στρατιωτικές μπάντες. 

Οι συνθέτες της κλασικής εποχής το χρησιμοποίησαν σε έργα με πολλά όργανα (Χάυντν στη *Δημιουργία*, Μπετόβεν στην *9η Συμφωνία*). Τα κόντρα φαγκότα της εποχής εκείνης ήταν τόσο "δυσκίνητα" ώστε να μην μπορούν να εκτελεστούν με αυτά κομμάτια που είχαν γραφτεί γι' αυτό το όργανο. To 19o αιώνα κατασκευάστηκαν διάφορα μοντέλα, τα οποία κρίθηκαν ανεπαρκή και δεν επιβίωσαν. Καλύτερη τύχη είχε μία κατασκευή του 1876 (Heckel), του οποίου ο ήχος θεωρήθηκε εφάμιλλος εκείνου του κανονικού φαγκότου. Μία βελτιωμένη εκδοχή του 1879 χρησιμοποιήθηκε από τον Βάγκνερ στον *[[Πάρσιφαλ]]* και απετέλεσε το πρότυπο για όλα τα μεταγενέστερα κόντρα φαγκότο.

## Εξωτερικοί σύνδεσμοι
*Σχετικά με το Κόντρα φαγκότο

Κατηγορία:Ξύλινα πνευστά μουσικά όργανα
Πίκολο

thumb|right|300px|Πίκολο με 6 τάπες
Το **πίκολο**  είναι ξύλινο πνευστό μουσικό όργανο. Τα κλειδιά του και οι τάπες του είναι διαταγμένα όπως και αυτά του φλάουτου, του οποίου ουσιαστικά αποτελεί μικρότερη έκδοση (πίκολο, στα ιταλικά *piccolo*, σημαίνει *μικρός*). Έχει το μισό μέγεθος από το φλάουτο και είναι μια οκτάβα ψηλότερο. Είναι κατασκευασμένο ακριβώς όπως και το φλάουτο μόνο που η χαμηλότερη νότα του είναι το ρε. Όπως και τα φλάουτα, τα πίκολο είναι φτιαγμένα από ξύλο, μέταλλο, ή είναι ξύλινα με μεταλλική κεφαλή.

Το πίκολο συμπεριλήφθηκε στην ορχήστρα τον 18ο-19ο αιώνα και ο πρώτος συνθέτης που το συμπεριέλαβε σε βασικό ορχηστρικό του έργο ήταν ο Μπετόβεν. Ωστόσο υποστηρίζεται ότι ο Τσαϊκόφσκι  ήταν ο πρώτος συνθέτης που ανέδειξε τις πραγματικές του δυνατότητες στο έργο "ο Καρυοθραύστης". Λόγω της ομοιότητας με το φλάουτο, το πίκολο σε μια ορχήστρα παίζει συνήθως ένας από τους φλαουτίστες.

## Παραπομπές
 

## Εξωτερικοί σύνδεσμοι

*Το πίκολο στη σελίδα των Φίλων της Κλασικής Ορχήστρας Θεσσαλονίκης.
*The Woodwind Fingering Guide, μεγάλος, εύκολος στην πλοήγηση κατάλογος για τοποθέτηση δακτύλων στο πίκολο

Κατηγορία:Ξύλινα πνευστά μουσικά όργανα
Αθήναιος ο Κυζικηνός

Ο **Αθήναιος ο Κυζικηνός** ήταν αρχαίος Έλληνας μαθηματικός και γεωμέτρης, που άκμασε τον 4ο αιώνα π.Χ..

Καταγόταν από την Κύζικο, εξ ού και το προσωνύμιό του. Ερχόμενος στην αρχαία Αθήνα υπήρξε μαθητής του Πλάτωνα. Τον Αθήναιο τον Κυζικηνό αναφέρει ο Πρόκλος στο έργο του "*Σχόλια εις Ευκλείδην*", χαρακτηρίζοντάς τον μάλιστα "*κατά την γεωμετρίαν δεινός εγένετο*". Δεν διασώθηκε το έργο του αλλά ούτε και ο τίτλος του που από τα συμφραζόμενα πρέπει να ασχολήθηκε με γεωμετρικές έρευνες. Κατά την παραμονή του στην Αθήνα διαλεγόταν στην Ακαδημία με τους Πλάτωνα, Μέναιχμο και Δεινόστρατο.

## Πηγές
* Πρόκλος: "Σχόλια εις Ευκλείδην"
* Natorp: "Paulys Real - Encyclopadie" τομ. 2ος Εκδ. Metzler - Stuttgart 1896, σελ.2025
* Ε. Σταμάτης: "Ιστορία των Ελληνικών Μαθηματικών" (β΄ έκδοση) Αθήνα 1980
* "Εγκυκλοπαίδεια Πάπυρος Larousse Britannica" τομ.3ος, σελ.465.
* Κ. Γεωργακόπουλος: "Αρχαίοι Έλληνες Θετικοί Επιστήμονες" Εκδ. Γεωργιάδης Αθήναι 1995, σελ.32 - ISBN 960-316-058-X

Κατηγορία:Αρχαίοι Έλληνες μαθηματικοί
Κατηγορία:Ακαδημεικοί φιλόσοφοι
Κατηγορία:Αρχαίοι Κυζικηνοί
Ναός της Αρχηγέτιδος στη Χαλκίδα

Ο **ναός της Αρχηγέτιδος** βρίσκονταν στη Χαλκίδα.

Δεν είναι γνωστό σε ποια θεά ήταν αφιερωμένος. Πιθανόν να ήταν αφιερωμένος στην Αθηνά, αφού η μυθική ίδρυση της Χαλκίδας ανάγεται στους Αθηναίους. Μπορεί και να ήταν αφιερωμένος στην Ήρα, σύμφωνα με τα νομίσματα της πόλης. Λιγότερο πιθανόν ήταν η αφιέρωσή της στη θεά Αρέθουσα, την οποία επίσης τιμούσαν οι Χαλκιδαίοι. 

Σημαντική άνθηση γνώρισε ο ναός κατά τη θητεία του νεωκόρου Αυρήλιου Ερμόδωρου, ο οποίος ανακαίνησε και διεύρυνε τις εγκαταστάσεις του ναού και ανταμείφθηκε με το κληρονομικό προνόμιο του ισόβιου νεωκόρου.

## Πηγές
* 

Κατηγορία:Αρχαία Χαλκίδα
Κατηγορία:Αρχαίοι ελληνικοί ναοί
Βασίλης Παπασωτηρίου

**Βασίλης Παπασωτηρίου** (1914-2009)  αγωνιστής του ΕΛΑΣ και του ΔΣΕ.

Ο Βασίλης Παπασωτηρίου γεννήθηκε στο  χωριό Μαραθιά το 1914. Στα γυμνασιακά του χρόνια  έγινε μέλος του ΚΚΕ. Κατά τη διάρκεια του Δευτέρου Παγκοσμίου Πολέμου προσχώρησε στον ΕΛΑΣ και εντάχθηκε στην ομάδα του Άρη Βελουχιώτη. Πήρε το ψευδώνυμο «Ψηλορείτης».

Αποχώρησε από το ΚΚΕ το 1956 μετά την αποσταλινοποίηση.

Πέθανε στην Αθήνα στις 31 Γενάρη 2009.

## Παραπομπές


Κατηγορία:Μέλη του ΕΛΑΣ
Κατηγορία:Έλληνες κομμουνιστές
Κατηγορία:Μαχητές του Δ.Σ.Ε
Curiosity

thumb|250px|To ''Curiosity'' στη Γη
To ***Curiosity*** (μτφρ.: *Περιέργεια*) είναι ένα ρομποτικό όχημα (ρόβερ) το οποίο εξερευνά τον κρατήρα Γκέιλ στον Άρη, ως μέρος της αποστολής της NASA Mars Science Laboratory (MSL). Το όχημα εκτοξεύθηκε τις 26 Νοεμβρίου 2011 τις 15:02 UTC από το ακρωτήριο Κανάβεραλ και προσεδαφίστηκε στην περιοχή Αιολίς Πάλους, στο κρατήρα Γκέιλ, τις 6 Αυγούστου 2012, 05:17 UTC. Το ρομπότ προσγειώθηκε περίπου 2,4 χιλιόμετρα μακριά από το προκαθορισμένο σημείο, σε μια περιοχή που ονομάστηκε Μπράντμπερι Λάντινγκ, μετά από ταξίδι απόστασης 563 εκατομμυρίων χιλιομέτρων. 

Το Δεκέμβριο του 2012, η διετής αποστολή του *Curiosity* επεκτάθηκε επ 'αόριστον και στις 5 Αυγούστου 2017 η NASA γιόρτασε την πέμπτη επέτειο της προσεδάφισης του ρόβερ. Το *Curiosity* βρίσκεται ακόμα σε λειτουργία και, έως την 1η Νοεμβρίου 2019, εξερευνά τον Άρη επί 2573 αρειανές ημέρες (2643 ημέρες συνολικά) από την ημερομηνία προσεδάφισης του στις 6 Αυγούστου 2012.

Οι στόχοι του ρομπότ είναι να ερευνήσει το κλίμα και τη γεωλογία του Άρη, να διαπιστώσει εάν το σημείο το οποίο είχε επιλεγεί στον κρατήρα Γκέιλ προσέφερε ποτέ ευνοϊκές περιβαλλοντολογικές συνθήκες για την ύπαρξη μικροβιακής ζωής, συμπεριλαμβανομένου του ρόλου του νερού και έρευνες για τον αν ο πλανήτης έχει ευνοϊκές συνθήκες για μελλοντική εξερεύνηση από τους ανθρώπους.

Το *Curiosity* έχει μέγεθος μικρού αυτοκινήτου, με βάρος 899 κιλά, 3 μέτρα μήκος, 2,7 μέτρα πλάτος και 2,2 μέτρα ύψος. Το ρομπότ φέρει επιστημονικό εξοπλισμό με τον οποίο μπορεί να αναλύσει τη χημική σύσταση δειγμάτων που λαμβάνει. Τα όργανα αυτά είναι το φασματόμετρο μάζας για την ταυτοποίηση χημικών στοιχείων, ο αέριος χρωματογράφος για τη χημική ανάλυση πετρωμάτων, καθώς και το φασματόμετρο λέιζερ για τη μέτρηση ελαφρών στοιχείων που σχετίζονται με τη ζωή, όπως ο άνθρακας, το οξυγόνο και το άζωτο.

## Παραπομπές


## Εξωτερικοί σύνδεσμοι

* Curiosity Rover - Home Page - NASA/JPL
* MSL - NASA Updates - *LIVE* TBA  Schedule (NASA-TV) (NASA-Audio) 

Κατηγορία:Εξερεύνηση του Άρη
Κατηγορία:Διαστημικό πρόγραμμα των ΗΠΑ
Κατηγορία:Διαστημικές αποστολές το 2011
Κατηγορία:Βιοαστρονομία
Επευφημισμός

Ο **επευφημισμός** ήταν εκδηλωτική έκφραση των αρχαίων Ελλήνων και Ρωμαίων. Αποδίδονταν ομαδικά και ρυθμικά και εξέφραζε έπαινο, συγκατάβαση, ευθυμία, ή αντίδραση, αποδοκιμασία ή δυσπιστία. 

## Ιστορική αναδρομή
Αρχικά ο επευφημισμός ήταν αυθόρμητη έκφραση των αρχαιότατων Ελλήνων στις συνελεύσεις. Αργότερα συστηματικοποιήθηκε. Αναφέρεται στην Ιλιάδα του Ομήρου.

## Παραπομπές

## Πηγές
* Karl Sittl: *Die Gebärden der Griechen und Römer*, 1890
* Andreas Alföldi: *Die Ausgestaltung des monarchischen Zeremoniells am römischen Kaiserhofe*, In: Mitteilungen des Deutschen Archäologischen Instituts, Abteilung Rom 49 (1934), S. 79-88

Κατηγορία:Αρχαίος βίος
Μπέικον (αποσαφήνιση)

Η λέξη και αγγλικό επίθετο **Μπέικον** μπορεί να αναφέρεται:

*Στον Ρότζερ Μπέικον (Ρογήρος Βάκων) (1215-1294), Άγγλο σχολαστικό θεολόγο και φιλόσοφο.
*Στον Σερ Φράνσις Μπέικον (1561-1626), Άγγλο φιλόσοφο.
*Στον Κέβιν Μπέικον (1958), Αμερικανό ηθοποιό.

και στο:

* Μπέικον, είδος αλλαντικού από χοιρινό κρέας.
Χάινριχ Ντρέσελ

Ο **Χάινριχ Ντρέσσελ** (γερμ. *Heinrich Dressel*, 1845-1920) υπήρξε Γερμανός επιγραφολόγος και νομισματολόγος.
## Βιογραφία
Γεννήθηκε στις 16 Ιουνίου 1845 στην Ρώμη. Σπούδασε κοντά στον Τέοντορ Μόμσεν και αρχικά ασχολήθηκε με την επιγραφολογία. Από το 1885 υπηρέτησε στην Νομισματική συλλογή του Βερολίνου, όπου το 1886 έγινε διευθυντικός γραμμαγέας (Direktorialassistent) και από το 1898 ως το 1919 διευθυντής από κοινού μαζί με τον Julius Menadier. Το 1902 έγινε μέλος της Βασιλικής Πρωσικής Ακαδημίας των Επιστημών και από το 1902 ως το 1911 διετέλεσε διευθυντής της Ελληνικής Νομισματικής Συλογής της Ακαδημίας.

Απεβίωσε στις 17 Ιουλίου 1920 στο Τάισενντορφ.

## Παραπομπές


## Πηγές
* Kurt Regling: *Heinrich Dressel*. In *Zeitschrift für Numismatik* 33, 1922, S. 1–18.
* Carina Weiß: *Die antiken Gemmen der Sammlung Heinrich Dressel in der Antikensammlung Berlin*. Würzburg 2007, ISBN 978-3-89913-552-7.

## Εξωτερικοί σύνδεσμοι
* Literatur von und zu Heinrich Dressel in der Bibliothek der BBAW (PDF, 40 KB)
* Bernd Kluge: ''Das Münzkabinett - Museum und Wissenschaftsinstitut'', Berlin 2004 (mit Bild; PDF, 3,9 MB).

Κατηγορία:Ελληνιστές επιγραφολόγοι
Κατηγορία:Γερμανοί αρχαιολόγοι
Κατηγορία:Νομισματολόγοι
Μπέικον

μικρογραφία
Το **μπέικον** είναι είδος αλλαντικού. Παρασκευάζεται από την πλευρά του χοιρινού από την οποία έχουν αφαιρεθεί οι μπριζόλες. Κατόπιν υπόκειται σε επεξεργασία διατήρησης είτε σε ξερό περιβάλλον είτε σε άλμη και στη συνέχεια καπνίζεται. Σε ορισμένες ποικιλίες χρησιμοποιείται το κρέας της οσφυϊκής χώρας που είναι πιο άπαχο.

Το μπέικον αποτέλεσε επί αιώνες ένα από τα πιο δημοφιλή είδη κρεάτων, τουλάχιστον στη Δυτική Ευρώπη. Σήμερα εξακολουθεί να αποτελεί ένα διαδεδομένο αλλαντικό που καταναλώνεται κυρίως ως συστατικό φαγητών ή σάντουιτς για την καπνιστή του γεύση.

Το μπέικον δεν αποτελεί υγιεινή επιλογή διατροφής γιατί περιέχει υψηλά ποσοστά λίπους και το προσθετικό νιτρώδες νάτριο που έχει θεωρηθεί καρκινογόνο.

## Εξωτερικοί σύνδεσμοι
* 
* 

Κατηγορία:Αλλαντικά
Κατηγορία:Τρόφιμα καπνιστά
Κατηγορία:Βρετανική κουζίνα
Κατηγορία:Αμερικανική κουζίνα
Κατηγορία:Καπνιστό κρέας
Ε.Σ.Κ. Αττικής 2010-2011 (Γυναίκες)

**Α Γυναικών Ε.Σ.Κ.Α. 2010-2011**

Η κανονική περίοδος της διοργάνωσης διήρκεσε από τις 4 Οκτωβρίου 2010 έως τις 19 Μαρτίου 2012. Η διαδικασία των play-offs ξεκίνησε στις 27 Μαρτίου και ολοκληρώθηκε στις 14 Απριλίου 2011.


20px|Α **Βαθμολογία Κανονικής Περιόδου** 20px|Α






20px|Α **Διαδικασία Play-offs** 20px|Α






20px|Α **Τελική Κατάταξη** 20px|Α





## Σημειώσεις
* Πρωταθλητής της χρονιάς αναδείχθηκε μέσω της διαδικασίας των μπαράζ η ομάδα της Αγίας Παρασκευής. Παράλληλα γιόρτασε την απευθείας άνοδό της στην Α2 Εθνική Κατηγορία. Προπονητής της ομάδας υπήρξε ο Μιχάλης Θάνος. 
* Τον υποβιβασμό γνώρισαν οι σύλλογοι Γ.Α.Ο. Κουκουβάωνων, Γ.Σ. Δάφνη Δαφνίου και Π.Ο. Αγίου Θωμά.
* Ο δεύτερος διαθέτει κι έναν μηδενισμό.
* Τη χρονιά αυτή τελείωσε η πορεία του Α.Ο. Μελισσίων, ο οποίος το καλοκαίρι ενώθηκε με τον Ερμή Μελισσίων προς σχηματισμό του Κ.Α.Ο. Μελισσίων.

## Παραπομπές


## Εξωτερικοί σύνδεσμοι

* «Πρωταθλήματα Ε.Σ.Κ.Α.», πληροφορίες στον επίσημο ιστότοπο της Ένωσης.



2010 2011 Γυναικες
Αττικη Γυναικες
Αττικη Γυναικες
Ποντικός (Κινέζικο ζώδιο)

150px|right|Ο Ποντικός Κινέζικο ζώδιο

## Γενικές αστρολογικές πληροφορίες
Ο **Ποντικός** είναι το πρώτο κατά σειρά από τα δώδεκα κινεζικά ζώδια. Στην κινεζική αστρολογία, ο Ποντικός είναι καλός στο να ηγείται και να κατακτά. Πολλοί διάσημοι αυτοκράτορες και ηγέτες της κινεζικής ιστορίας ανήκαν στο Κινέζικο Ωροσκόπιο του Ποντικού. Τα άτομα που βρίσκονται στο ζώδιο του Ποντικού είναι επίσης πολύ γνωστά για την ιδιότητά τους να εκμεταλλεύονται τις σκέψεις, τα αισθήματα και τα συναισθήματα των άλλων.

### Αστρολογικά δεδομένα
Τυχερές Ώρες: **11 π.μ. - 1 μ.μ.**

Σημείο του Ορίζοντα: Βορράς (Β)

Εποχή: Χειμώνας

Μήνας: Δεκέμβριος

Μαγικά Χρώματα: Μαύρο, Κόκκινο, Άσπρο, Μωβ

Αντίστοιχο Δυτικού Ωροσκοπίου: Τοξότης

Φαγητά: Οικόσιτος χοίρος, Λάχανο, Όσπρια

Συσχετισμένες Χώρες: Γερμανία, Αυστρία, Σουηδία, Ολλανδία, Βραζιλία, 
Κολομβία

Διάσημοι Ποντικοί: Τζιν Κέλι, Σον Πεν, Μάρλον Μπράντο, Λούις Άρμστρονγκ, Κλάρκ Γκέιμπλ

#### Πηγές
* 
* Ο Ποντικός (Από την Κινέζα αστρολόγο Ντούαν Μινχ) 

Κατηγορία:Αστρολογία
2202 Πελέ

μικρογραφία|Η τροχιά του αστεροειδούς 2202 Πελέ
Ο **Πελέ** (*Pele*) είναι αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 17,518. Ανακαλύφθηκε το 1972 από τον Αμερικανό αστρονόμο `Αρνολντ Ρ. Κλέμολα, που παρατηρούσε από το Αστεροσκοπείο Λικ, και πήρε το όνομά του από την ομώνυμη πολυνησιακή θεά της φωτιάς και των ηφαιστείων.

## Φυσικά χαρακτηριστικά
Τα φυσικά χαρακτηριστικά του Πελέ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πελε
2203 Βαν Ριν

Ο **Βαν Ριν (van Rhijn)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,579. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του συμπατριώτη του αστρονόμου Πιέτερ Γιοάνες βαν Ριν (*Pieter Johannes van Rhijn*, 1886-1960), προέδρου της Διεθνούς Αστρονομικής Ενώσεως από το 1932 ως το 1958.

## Φυσικά χαρακτηριστικά
Τα φυσικά χαρακτηριστικά του Βαν Ριν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαν Ριν
2204 Λύυλι

μικρογραφία|3D μοντέλο του αστεροειδούς 2204 Λύυλι
Η **Λύυλι (Lyyli)** είναι ένας πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,945. Ανακαλύφθηκε το 1943 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της προς τιμή της συμπατριώτισσάς του ερασιτέχνιδας αστρονόμου Λύυλι Χέινανεν (*Lyyli Heinänen*, 1903–1988).

Εξαιτίας της πολύ μεγάλης εκκεντρότητας της τροχιάς της, η Λύυλι κοντά στο περιήλιό της βρίσκεται έξω από την Κύρια Ζώνη και τέμνει την τροχιά του πλανήτη `Αρη.

## Φυσικά χαρακτηριστικά
Η μέση διάμετρος της Λύυλι εκτιμάται σε 25,16 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,0232 (η επιφάνειά της είναι πιο μαύρη από ένα κομμάτι κάρβουνο). Η Λύυλι περιστρέφεται γύρω από τον εαυτό της μία φορά κάθε 11 ώρες και 4 λεπτά (Warner 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Λυυλι
Βασίλης Γεωργιάδης

Ο **Βασίλης Γεωργιάδης** (Δαρδανέλλια, Τουρκία, 12 Αυγούστου 1921 - Αθήνα, 30 Απριλίου 2000) ήταν Έλληνας σκηνοθέτης, παραγωγός κινηματογράφου και ηθοποιός. Δύο από τις κινηματογραφικές ταινίες του Γεωργιάδη, *[[Τα κόκκινα φανάρια]]* και *[[Το χώμα βάφτηκε κόκκινο]]*, προτάθηκαν από την Αμερικανική Ακαδημία Κινηματογράφου στην τελική πεντάδα για το Όσκαρ Καλύτερης Ξενόγλωσσης Ταινίας. Επίσης, το 1970 η ταινία του *[[Κορίτσια στον Ήλιο]]* προτάθηκε από την Ένωση Ξένων Ανταποκριτών στο Λος Άντζελες για Χρυσή Σφαίρα Καλύτερης Ξενόγλωσσης Ταινίας.

## Βιογραφικό
Αρχικά εργάσθηκε σαν βοηθός σκηνοθέτη, σε τρεις κατά σειρά ταινίες, *Το παιδί μου πρέπει να ζήσει* (1951), *[[Νεκρή πολιτεία]]* (1951) και *[[Το ποντικάκι]]* (1954).

Δυο χρόνια μετά, το 1956, χρηματοδότησε ο ίδιος και σκηνοθέτησε την πρώτη του ταινία, *[[Οι άσσοι του γηπέδου (ταινία)|Οι άσσοι του γηπέδου]]*, που επαναπροβλήθηκε 41 χρόνια αργότερα, μόλις τρία χρόνια πριν το θάνατό του, με τον τίτλο *Κυριακάτικοι ήρωες*, το 1997. Η σύλληψη της ιδέας του, να χρησιμοποιήσει δηλαδή στους ρόλους αληθινούς ποδοσφαιριστές, ήταν πρωτοποριακή και μοναδική στα χρονικά, ενώ και η σκηνοθετική της προσέγγιση, παρέπεμπε στον ιταλικό νεορεαλισμό. Επίσης, έλαβε μέρος σαν ηθοποιός στο πρώτο του εκείνο έργο, ερμηνεύοντας έναν μικρό ρόλο, όπως και σε επτά ακόμη ταινίες. Το 2000, του αποδόθηκαν ευχαριστίες για τη συνεισφορά του στην ταινία *[[Πίσω πόρτα]]*. 
 
## Φιλμογραφία
### Κινηματογράφος
* *[[Οι άσσοι του γηπέδου (ταινία)|Οι άσσοι του γηπέδου]]* (1956)
* *Καραγκιόζης, ο αδικημένος της ζωής* (1959)
* *[[Περιπλανώμενοι Ιουδαίοι]]* (1959)
* *[[Διακοπές στην Κολοπετινίτσα]]* (1959)
*Κρυστάλλω (1959)
* *Φλογέρα και αίμα* (1961)
* *Μην ερωτεύεσαι το Σάββατο* (1962)
* ''Οργή'' (1962)
* *Η κατάρα της μάνας* (1962)
* *[[Γάμος αλά ελληνικά (ελληνική ταινία)|Γάμος αλά ελληνικά]]* (1964)
* *[[Τα κόκκινα φανάρια]]* (1963)
* *[[Το χώμα βάφτηκε κόκκινο]]* (1965)
* *Η 7η ημέρα της δημιουργίας* (1966) 
* *[[Κορίτσια στον Ήλιο]]* (1968)
* *[[Ραντεβού με μια άγνωστη]]* (1968)
* *[[Αγάπη για πάντα]]* (1969)
* *[[Ο μπλοφατζής]]* (1969)
* *[[Στη μάχη της Κρήτης]]* (1970)
* *Ελληνικό καλοκαίρι* (μικρού μήκους, 1971)
* *[[Εκείνο το καλοκαίρι]]* (1971)
* *Συνωμοσία στη Μεσόγειο* (1975) (Εναλλακτικός τίτλος «Λίγο πριν φύγεις»)

### Τηλεοπτικές σειρές
* *Επικίνδυνα βήματα* (1973)
* ''Ο Χριστός ξανασταυρώνεται'' (1975 - 1976)
* *[[Οι Πανθέοι]]* (1977 - 1979)
* *[[Γιούγκερμαν]]* (1978)
* *Συνταγματάρχης Λιάπκιν* (1979)
* *Κάθε πράγμα στον καιρό του* (1993)

## Ηθοποιία
* *[[Οι άσσοι του γηπέδου (ταινία)|Οι άσσοι του γηπέδου]]* (1956)
* *Η παιχνιδιάρα* (1967)
* *Στη ζωή, μαζί σου πόνεσα* (1968)
* *[[Καπετάν φάντης μπαστούνι]]* (1968)
* *[[Ο στρίγγλος που έγινε αρνάκι]]* (1968)
* *Το λεβεντόπαιδο* (1969)
* *Ο άνθρωπος της καρπαζιάς* (1969)
* *Μαντώ Μαυρογένους* (1971)

## Παραγωγή
* *[[Οι άσσοι του γηπέδου (ταινία)|Οι άσσοι του γηπέδου]]* (1956)
* *Κυριακάτικοι ήρωες* (1997)
* *[[Λυσιστράτη]]* (1972)

## Παραπομπές


## Πηγές
* Ο Βασίλης Γεωργιάδης στο IMDB

Κατηγορία:Έλληνες σκηνοθέτες
Κατηγορία:Έλληνες παραγωγοί ταινιών
Κατηγορία:Έλληνες ηθοποιοί κινηματογράφου
2205 Γκλίνκα

μικρογραφία|Η τροχιά του αστεροειδούς 2205 Γκλίνκα
Ο **Γκλίνκα (Glinka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1973 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου συνθέτη Μιχαήλ Γκλίνκα.

## Φυσικά χαρακτηριστικά
Τα φυσικά χαρακτηριστικά του Γκλίνκα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκλινκα
Στάδιο Κουαουτέμοκ

Το Στάδιο Κουαουτέμοκ (ισπανικά: Estadio Cuauhtémoc) βρίσκεται στο Πουέμπλα του Μεξικού είναι η έδρα της Πουέμπλα ΦΚ. Χτίστηκε το 1968 και χωράει 42,648 θεατές και έχει φιλοξενήσει δύο Παγκόσμια Κύπελλα ποδοσφαίρου: το 1970 και το 1986 που έλαβαν χώρα στο Μεξικό.

Το γήπεδο πήρε το όνομά του από τον Κουαουτέμοκ (ισπ. Cuauhtémoc), ο οποίος ήταν ο τελευταίος Αζτέκος αυτοκράτορας.

## Εξωτερικοί σύνδεσμοι

* Stadiums in Mexico
* Estadio Cuauhtémoc 

Κατηγορία:Στάδια ποδοσφαίρου στο Μεξικό
Κατηγορία:Αθλητικές εγκαταστάσεις Θερινών Ολυμπιακών Αγώνων 1968
Κατηγορία:Κλουμπ Πουέμπλα
Κατηγορία:Στάδια Παγκοσμίου Κυπέλλου Ποδοσφαίρου 1970
Ελλάδιος

Το όνομα **Ελλάδιος** μπορεί να αναφέρεται σε κάποιο από τα εξής πρόσωπα:

## Πρόσωπα της Εκκλησίας
* Ελλάδιος ο ιερομάρτυς
* Ελλάδιος ο Κομενταρήσιος, μάρτυρας
* Ελλάδιος ο Λίβυος, μάρτυρας
* Όσιος Ελλάδιος
* Ελλάδιος Καισαρείας, επίσκοπος

## Γραμματικοί και λόγιοι
* Ελλάδιος ο Αιγύπτιος (3ος - 4ος αι. μ.Χ.)
* Ελλάδιος ο Αλεξανδρεύς (4ος - 5ος αι. μ.Χ.)
* Αλέξανδρος Ελλάδιος (17ος - 18ος αι.)

Κατηγορία:Αποσαφηνίσεις ονομάτων
Αυτοκινητόδρομος 12 (Ελλάδα)

Ο Αυτοκινητόδρομος **12** *(Κάθετος άξονας [[Βελεστίνο|Βελεστίνου]]-[[Βόλος|Βόλου]])* είναι ένας υπό μελέτη κάθετος άξονας που θα συνδέει τον Αυτοκινητόδρομο 1 με την πόλη και το λιμάνι του Βόλου. Αυτή την στιγμή το υπάρχον τμήμα είναι μέρος της Εθνικής Οδού 6, το οποίο αποτελείται από 2 λωρίδες κυκλοφορίας και έχει 5 ανισόπεδους κόμβους και μερικούς ισόπεδους κόμβους και δεν έχει χαρακτηριστικά αυτοκινητόδρομου, παρά μόνο οδού ταχείας κυκλοφορίας. Ο άξονας συνδέει επίσης την ΑΘΕ(Αυτοκινητόδρομος 1) με την Βιομηχανική περιοχή του Βόλου και παρουσιάζει μεγάλη κυκλοφορία βαρέων οχημάτων, λόγος για τον οποίον έχει παρουσιάσει σημαντικές φθορές τα τελευταία χρόνια.

Το 2014 η Ομοσπονδία Φορτηγών Αυτοκινητιστών Ελλάδος συνέταξε μια έκθεση, στην οποία παρουσίαζε τους πιο επικίνδυνους άξονες στην Ελλάδα στους οποίους χρειάζονται να γίνουν βελτιώσεις, με τον Κάθετο άξονα Βελεστίνο-Βόλος να συμπεριλαμβάνεται.  Το ίδιο έτος κατασκευάστηκε και παραδόθηκε στην κυκλοφορίας ένας νέος ανισόπεδος κόμβος, ο οποίος συνδέει τον δρόμο με τον Άγιο Γεώργιο και το Βελεστίνο. Το 2016 έγινε σημαντική συντήρηση του άξονα στο ύψος της Βιομηχανικής περιοχής του Βόλου, που αφορούσε κυρίως την ανακατασκευή της ασφάλτου, των στηθαίων ασφαλείας και του ηλεκτροφωτισμού, ενώ υπό σχεδιασμό τελεί η πλήρης μετατροπή του άξονα σε κλειστό αυτοκινητόδρομο κατά τα επόμενα χρόνια.

## Φωτογραφίες
321x321εσ

Η υφιστάμενη εθνική οδός βόρεια του Σέσκλου

340x340εσ

Η υφιστάμενη εθνική οδός λίγο πριν τον κόμβο με την Περιφερειακή Οδό Βόλου

## Πηγές
* OpenStreetMap
## Παραπομπές


Κατηγορία:Αυτοκινητόδρομοι της Ελλάδας
Κατηγορία:Περιφερειακή ενότητα Μαγνησίας
Κατηγορία:Δρόμοι στην Θεσσαλία
Κατηγορία:Βόλος
2201 Ολγιάτο

μικρογραφία|Η τροχιά του αστεροειδούς 2201 Ολγιάτο
Ο **Ολγιάτο (Oljato)** είναι ένας Απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 14,922. Ανακαλύφθηκε το 1947 από τον Αμερικανό αστρονόμο Χένρυ Λη Τζίκλας, που παρατηρούσε από το Αστεροσκοπείο Λόουελ, στο Φλάγκσταφ της Αριζόνα, και πήρε το όνομά του από την ινδιάνικη (Ναβάχο) ονομασία (σημαίνει «Νερό στο Φεγγαρόφωτο») για την Κοιλάδα των Μνημείων στην Αριζόνα.

Ως Απολλώνειος, ο Ολγιάτο περνά κατά καιρούς σχετικώς κοντά από τη Γη. Η πλησιέστερη προσέγγισή του τον 21ο αιώνα θα είναι σε απόσταση 12.699.000 χλμ., στις 17 Δεκεμβρίου 2072.

## Φυσικά χαρακτηριστικά
Η μέση διάμετρος του Ολγιάτο εκτιμάται σε 1,80 ± 0,1 χλμ. Ο φασματικός τύπος του Ολγιάτο είναι **Sq** (κατά SMASSII), ενώ το γεωμετρικό άλβεδό του είναι 0,433 ± 0,030. Ο Ολγιάτο περιστρέφεται γύρω από τον εαυτό του μία φορά κάθε 18 ως 34 ώρες περίπου, μία μάλλον αργή περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ολγιατο
Λεωνίδας Μπαλάφας

Ο **Λεωνίδας Μπαλάφας** (Αθήνα, 12 Μαΐου 1981) είναι Έλληνας μουσικός, τραγουδιστής και συνθέτης.

## Βιογραφία
Γεννήθηκε στην Αθήνα, ενώ κατάγεται από την Καρδίτσα. Ξεκίνησε τις ζωντανές εμφανίσεις στην μπουάτ Απανεμία στην Πλάκα το 2003, στην συνέχεια ακολούθησαν εμφανίσεις σε διάφορες μουσικές σκηνές της Αθήνας. Το 2006 συμμετείχε στο Fame Story 4 από το οποίο βγήκε και νικητής. Στην ελληνική δισκογραφία έκανε το ντεμπούτο του με το CD single με τίτλο "Ο Λεωνίδας και οι Πότες το 2007". Στην συνέχεια ακολουθούν τα CD "Ταξίδι για να σε βρω" 2009, "Ανοιξιάτικη μέρα" το 2010. Το 2012 κυκλοφορεί από την Antart μια ανεξάρτητη δισκογραφική εταιρία το διπλό CD του με τίτλο "Ας ρίχνει και χαλάζι" ενώ το 2013 επανέρχεται με το επίσης διπλό CD με τίτλο "Απηλιώτης", που αποτελείται από τραγούδια σε στίχους και μουσική του Λεωνίδα Μπαλάφα, με ύφος σμυρναίικου ρεμπέτικου σε μια προσπάθεια να παντρέψει το ύφος και τον ήχο του 1930 με το σήμερα. Το 2014 κυκλοφορεί πάλι από την AntArt το CD με τίτλο "Ανηφοριά".   Κάθε μία από τις δισκογραφικές του δουλειές έχει και διαφορετικό ύφος, ενώ οι live εμφανίσεις του έχουν έντονο το στοιχείο του αυτοσχεδιασμού.

## Εξωτερικοί σύνδεσμοι
* http://www.leonidasbalafas.gr
*https://www.instagram.com/leonidasbalafas/?hl=el
*https://www.facebook.com/leonidasbalafas

## Παραπομπές


Κατηγορία:Έλληνες κιθαρίστες
Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Έλληνες τραγουδιστές
Γιώργος Αγγελόπουλος

Ο **Γιώργος Αγγελόπουλος** (Αθήνα, 17 Ιουλίου 1974) είναι Έλληνας επιχειρηματίας.

Είναι γιος του εφοπλιστή Κωνσταντίνου Αγγελόπουλου και εγγονός του βιομηχάνου Παναγιώτη Αγγελόπουλου. Είναι επίσης αδερφός του Παναγιώτη Αγγελόπουλου. Δραστηριοποιείται στο χώρο του εφοπλισμού και των πετρελαιοειδών.

## Βιογραφικά στοιχεία
Ο Γιώργος Αγγελόπουλος γεννήθηκε στην Αθήνα στις 17 Ιουλίου 1974.

Είναι απόφοιτος της Σχολής Μωραΐτη (1992), πτυχιούχος του Τμήματος Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών (ΑΣΟΕΕ, 1992-1996) και κάτοχος MBA (Master of Business Administration) του Babson College της Βοστώνης (1998-2000).

Υπηρέτησε την στρατιωτική του θητεία στο Ελληνικό Πολεμικό Ναυτικό, από το 1996 έως το 1998.

Αναμειγνύεται με τα διοικητικά της ομάδας καλαθοσφαίρισης του Ολυμπιακού από το 2004, αλλά την πλειοψηφία της ΚΑΕ απέκτησε το 2009, μαζί με τον αδερφό του Παναγιώτη, με τον οποίο ασκούν από κοινού την προεδρία της.

Είναι μέλος του ΔΣ της Ένωσης Ελλήνων Εφοπλιστών.

Στις 28 Αυγούστου του 2008, παντρεύτηκε την Ιωάννα Στάχτου, με την οποία απέκτησε το 2010, την κόρη του Άννα-Μαρία. Η σύζυγός του απεβίωσε από καρκίνο τον Σεπτέμβριο του 2016.

## Παραπομπές


## Εξωτερικοί σύνδεσμοι
* Επίσημη Ιστοσελίδα Ολυμπιακού

Κατηγορία:Έλληνες επιχειρηματίες
Κατηγορία:Έλληνες εφοπλιστές
Γιωργος
Κατηγορία:Πρόεδροι ΚΑΕ Ολυμπιακός
Παναγιώτης Κ. Αγγελόπουλος

Ο **Παναγιώτης Αγγελόπουλος** (Αθήνα, 21 Ιανουαρίου 1973) είναι Έλληνας επιχειρηματίας.

Είναι γιος του εφοπλιστή Κωνσταντίνου Αγγελόπουλου και εγγονός του βιομήχανου Παναγιώτη Αγγελόπουλου. Είναι επίσης αδερφός του Γιώργου Αγγελόπουλου.

Δραστηριοποιείται στο χώρο του εφοπλισμού και την μεταφοράς πετρελαιοειδών. Είναι, επίσης, συνιδιοκτήτης και συμπρόεδρος της ομάδας καλαθοσφαίρισης του Ολυμπιακού, μαζί με τον αδερφό του Γιώργο.

## Παραπομπές


## Εξωτερικοί σύνδεσμοι
*Ιστοσελίδα ΚΑΕ Ολυμπιακός

Κατηγορία:Έλληνες επιχειρηματίες
Κατηγορία:Έλληνες εφοπλιστές
Παναγιωτης Κ
Κατηγορία:Πρόεδροι ΚΑΕ Ολυμπιακός
Αργύρια Φθιώτιδας

Τα **Αργύρια** είναι ορεινό χωριό του Δήμου Μακρακώμης του Νομού Φθιώτιδας. Απέχει 25 χλμ από την έδρα του δήμου Σπερχειάδα και 53 χλμ από τη Λαμία. Σύμφωνα με την απογραφή του 2011, ο πληθυσμός τους ανέρχεται στους 303 μόνιμους κατοίκους.

## Γενικά στοιχεία
Τα Αργύρια βρίσκονται κτισμένα σε υψόμετρο 750 μέτρων, στις πλαγιές των Βαρδουσίων. Η κύρια τοπική γιορτή του χωριού διεξάγεται κάθε χρόνο στις 26 Ιουλίου και είναι αφιερωμένη στην Αγία Παρασκευή, ενώ η κεντρική εκκλησία είναι αφιερωμένη στον Άγιο Νικόλαο.

## Ιστορικά στοιχεία
Κατά τη διάρκεια της Κατοχής, λόγω της ορεινής θέσης του οικισμού, από τα Αργύρια διέρχονταν συχνά δυνάμεις ανταρτών (όπως π.χ. τον Νοέμβριο του 1942, όταν διήλθαν από το χωριό αντάρτες του ΕΔΕΣ υπό τους Ναπολέοντα Ζέρβα και Κρις Γουντχάουζ προκειμένου να συμμετάσχουν στην ανατίναξη της γέφυρας του Γοργοποτάμου).

Αργότερα αρκετοί κάτοικοι των Αργυρίων συμμετείχαν στον Εμφύλιο ως αντάρτες και υποστηρικτές του ΔΣΕ. Τον Ιούλιο του 1946, ομάδα ακροδεξιών ενόπλων κακοποίησε τον εαμίτη ιερέα του χωριού, ενώ τον Δεκέμβριο του 1949 σκοτώθηκε σε τοποθεσία μεταξύ του χωριού και της γειτονικής Κολοκυθιάς, ο ταγματάρχης του ΔΣΕ, Γιάννης Μαγκλάρας. Στις επόμενες δεκαετίες ο πληθυσμός των Αργυρίων υπέστη αισθητή μείωση.

Διοικητικά τα Αργύρια υπάγονταν μέχρι το 1997 στην επαρχία Σπερχειάδας ως έδρα κοινότητας. Μετά τις αλλαγές που έφερε στην τοπική αυτοδιοίκηση το Σχέδιο Καποδίστριας υπήχθη στον δήμο Σπερχειάδας, ενώ το 2011 εντάχθηκε στον καλλικρατικό δήμο Μακρακώμης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης
Επιτομή

thumb|right|170px|Επιτομή περί εκπαίδευσης (De doctrinae), Λειψία 1564
Ως **επιτομή** (από το επιτέμνειν) χαρακτηρίζεται ένα κείμενο, κυρίως βιβλίου, στο οποίο εκτίθεται συντομευμένο το περιεχόμενο άλλου εκτενέστερου. Αρκετά κείμενα από τα αρχαία ελληνικά και λατινικά επιβιώνουν μόνο σε επιτομές που οφείλονται στην πρακτική ορισμένων συγγραφέων που αργότερα αποκλήθηκαν επιτομείς (epitomators) που έγραφαν συνόψεις μεγαλυτέρων έργων που έχουν χαθεί.
## Ενδεικτικές αναφορές έργων σε επιτομές
Εκτός από την επιτομή της Βιβλιοθήκης του Απολλοδώρου μπορούν να αναφερθούν:
* Η Ιστορία της πτώσης της Ρωμαϊκής Αυτοκρατορίας του Έντουαρντ Γκίμπον (τόμοι οκτώ σελίδες 3.600 σε επιτομή σελίδες 1.200)
* Η Summa Theologia του Θωμά Ακινάτη
* Μιά σύντομη εισαγωγή στην Καινή Διαθήκη (A very short introduction to the New Testament) του Σαίρεν Κίρκεγκωρ.
* Η αστρονομία του Γιοχάνες Κέπλερ
* ΑΠΑΣΑ ΥΛΗ, για τους μαθητές του Δημοτικού, πρώτη έκδοση 1944 του Γεωργίου Μητράγκα.

## Επίτομα Λεξικά
Στην Ελλάδα στις Εγκυκλοπαίδειες δεν συμπεριλαμβάνονται λήμματα σχετικά με τις επιτομές και στα λεξικά δίνεται συνήθως μόνο ο ορισμός. Ωστόσο έχουν εκδοθεί τους νεότερους χρόνους κυρίως επιτομές πολυτόμων λεξικών, όπως του Schmitd από τον Αντώνιο Γιάνναρη (1888), το Επίτομο Λεξικό Πάπυρος- Larous 1968 κ.α. αλλά και αξιόλογες επιτομές, κυρίως νομικών βιβλίων, όπως το «Κληρονομικό Δίκαιο» σελίδες 92 του καθηγητή Γεωργίου Μιχαηλίδη - Νουάρου.

## Παραπομπές

Κατηγορία:Βιβλιογραφία
Μαρκιωνία της Βοδονίτσας

Η **Μαρκιωνία της Βοδονίτσας** ήταν φράγκικο φέουδο, το οποίο ιδρύθηκε στην σημερινή Ελλάδα στις αρχές του 13ου αιώνα, μετά τη Δ' Σταυροφορία.

## Ιστορία
Η περιοχή της Βοδονίτσας, σημερινής Μενδενίτσας της Φθιώτιδας, κατακτήθηκε από τον Βονιφάτιο τον Μομφερρατικό, Βασιλιά της Θεσσαλονίκης το 1204. Αυτός την παραχώρησε στον Μαρκήσιο Γκουίντο Παλαβιτσίνι, απόγονο μιας ισχυρής οικογένειας της Βόρειας Ιταλίας. Μία από τις αρμοδιότητες του Μαρκησίου ήταν η ανάληψη της φύλαξης των στενών των Θερμοπυλών. Ο Μαρκήσιος Γάιος αντιστάθηκε στις επιθέσεις του Δεσπότη της Ηπείρου Θεόδωρου Άγγελου, ο οποίος κατέλυσε το Βασίλειο της Θεσσαλονίκης το 1224. Χάρη στη λυσσαλέα αντίσταση των Μαρκησίων Παλαβιτσίνι, κυρίως, τα Λατινικά Κράτη της Νότιας Ελλάδας (Αθήνα, Αχαΐα και Σάλωνα) γλίτωσαν για αρκετά χρόνια από τη Ρωμαϊκή ανάκτηση. 

Οι Μαρκήσιοι της Βοδονίτσας αναγνωρίστηκαν ως βασάλοι του Πρίγκιπα της Αχαΐας, αλλά η πίστη τους και η υποτέλειά τους προς αυτόν παρέμενε υπό αμφισβήτηση. Το Μαρκιζάτο υπήρξε ένα από τα ελάχιστα φράγκικα φέουδα, που αντιστάθηκε στις καταλανικές κατακτήσεις της περιόδου 1310-1320 και στην εγκατάσταση του Δουκάτου των Νέων Πατρών, αν και λεηλατήθηκε αρκετές φορές από τους Αλμογάβαρους της Αθήνας. Οι Μαρκήσιοι με ιταλική καταγωγή διοικούσαν τη Βοδονίτσα μέχρι την κατάκτησή της από τους Τούρκους το 1414.

## Μαρκήσιοι της Βοδονίτσας
* 1204 - 1237 Γκουίντο Παλαβιτσίνι
* 1237 - 1278 Ουμπερτίνο Παλαβιτσίνι
* 1278 - 1286 Ισαβέλλα Παλαβιτσίνι
** 1278 - 1286 Αντουάν λε Φλαμέν
* 1286 - ;;;; Θωμάς Παλαβιτσίνι
* ;;;; - 1311 Αλβέρτος Παλαβιτσίνι
** 1311 - 1323 Μαρία νταλλε Κάρτσερι
** 1312 - 1323 Αντρέα Κορνάρο
* 1311 - 1358 Γουλιέλμα Παλαβιτσίνι
** 1327 - 1334 Μπαρτολομέο Ζακαρία
** 1335 - 1345 Νικόλαος Α΄ Ζόρζι
* 1345 - 1388 Φραγκίσκος Ζόρζι
** 1338 - ;;;; Ευφροσύνη Σομμαρίπα
* 1388 - 1410 Ιάκωβος Ζόρζι
* 1410 - 1411 Νικόλαος Β΄ Ζόρζι
* 1411 - 1414 Νικόλαος Γ΄ Ζόρζι
* 1414 - 1440 Νικόλαος Γ΄ ως υποτελής στους Οθωμανούς
* 1440 - 1447 Ιάκωβος Β΄ Ζόρζι ως υποτελής
* 1447 - 1470 Αντώνιος Α΄ Ζόρζι ως υποτελής

## Σημειώσεις


## Πηγές
* W. Miller. “The Marquisate of Boudonitza (1204-1414)”. *The Journal of Hellenic Studies*, 28 (1908): 234–249

## Εξωτερικοί σύνδεσμοι
*Ίδρυμα Μείζονος Ελληνισμού Μαρκιονία της Βοδονίτσας

*
Βοδονιτσας Μαρκιζατο
Βοδονιτσας Μαρκιζατο
Κατηγορία:Διάδοχα κράτη της Βυζαντινής Αυτοκρατορίας
Αγγελής Βαλλής Καμινάρης

Ο **Αγγελής Βαλλής** ήταν Έλληνας Φιλικός.

## Βιογραφία
Γεννήθηκε στους Επιβάτες Ανατολικής Θράκης το 1781 από εύπορη οικογένεια και σε ηλικια 14 ετών ακολούθησε στη Μολδαβία τον μέγα Δραγουμάνο της Υψηλής Πύλης και μετέπειτα Ηγεμόνα της Μολδοβλαχίας, πρίγκιπα Αλέξανδρο Καλλιμάχη. Εκεί, δημιούργησε τεράστια περιουσία και τιμήθηκε με τον τίτλο του "Καμινάρη", ενώ αργότερα έγινε και μέλος της Φιλικής Εταιρείας. Μετά τον θάνατο των τριών τέκνων και της συζύγου του μετακόμισε στην συνοικία Τζιβαλί Κωνσταντινουπόλεως, όπου και πέθανε το 1857. 

Με διαθήκη του κληροδότησε στην Αστική Σχολή της γενέτειράς του πάνω από 2.000 χρυσές λίρες Τουρκίας, από τους τόκους των οποίων καλύπτονταν οι μισθοδοσίες των διδασκάλων.

## Βιβλιογραφία
Λουΐζος Κ., «Ευεργέται Επιβατών». *Θρακικά*, 3 (1932)

Κατηγορία:Επιβατιανοί
Κατηγορία:Έλληνες μέλη της Φιλικής Εταιρείας
Μαχαλεπί

**Μαχαλεπί** ή **μαχαλλεπί(ν)** ή **μαλεμπί** (τουρκ.: **') ονομάζεται ένα [[Κύπρος|κυπριακό]], συνήθως [[νηστίσιμο]], [[γλυκό]] σε μορφή [[κρέμα]]ς με άρωμα [[τριαντάφυλλο]]υ. Περιέχει είτε [[άμυλο]] [[αραβόσιτος|αραβόσιτου]] («νησιαστέ» / [[κορν φλάουερ]]) είτε [[ρυζάλευρο]], ζάχαρη και [[ροδόνερο]] / σιρόπι [[τριαντάφυλλο]]. Σερβίρεται κρύο είτε στη φόρμα που αρχικά παρασκευάστηκε (συνήθως κάποιο μικρό ποτήρι), είτε αφού τεμαχιστεί. Η γεύση του είναι ουδέτερη και παίρνει γεύση από ότι σιρόπι ή άλλο βάλει κανείς από επάνω όπως π.χ. κάποιο σιρόπι ή ζάχαρη ή γλυκό του κουταλιού. Συνήθως είναι νηστίσιμο, αφού παρασκευάζεται μόνο με νερό και άμυλο / αλεύρι, αλλά μπορεί να παρασκευαστεί και με την προσθήκη γάλακτος ([[κυπριακή διάλεκτος|κυπρ.]]:&nbsp;«**μαχαλλεπί του γαλάτου*'»). Παρασκευάζεται συνήθως τους καλοκαιρινούς μήνες και θεωρείται δροσιστικό. Το μαχαλεπί αναφέρεται σαν ένα από τα χαρακτηριστικά γλυκά στα οποία γίνεται χρήση ροδόνερου. Η προέλευση του ονόματος, αλλά και του γλυκού είναι από τη [[Μέση Ανατολή]] / Αραβική: Παρόμοια γλυκά (σε αρκετές περιπτώσεις όμως με γάλα) φτιάχνονται στον [[Λίβανος|Λίβανο]], τη [[Συρία]] και την [[Τουρκία]], αλλά και την [[Αίγυπτος|Αίγυπτο]] και το [[Μαρόκο]] με το όνομα Μουχαλλεμπί (*Muhallebi*, συνήθως αναφερόμενο με το όνομα αυτό στην Τουρκία), ή Μουχαλλαμπία (*Muhallabia*, γενικά στη Μέση Ανατολή) ή Μιχαλλαμπίγια (*Mihallabiya'' - στην Αίγυπτο).

## Δείτε επίσης
* Καζάν ντιπί

## Παραπομπές


Κατηγορία:Κυπριακή κουζίνα
Κατηγορία:Πολίτικη κουζίνα
Η Αθάνατη Ψυχή

Η **Αθάνατη Ψυχή** (γερμ. *Das unsterbliche Herz*) είναι ηθικό κοινωνικό δράμα του 1939 της εποχής της ναζιστικής Γερμανίας σε σκηνοθεσία και σενάριο του Φάιτ Χάρλαν. Πρωταγωνιστούν η Κριστίνα Σέντερμπαουμ, ο Χάινριχ Γκεόργκε και άλλοι.
## Πλοκή
Η ιστορία διαδραματίζεται στην μεσαιωνική εποχή. Ο Μάρτιν Μπέχαϊμ διασχίζει τις θάλασσες σε εξερευνητική αποστολή, όταν κατά την διάρκεια σφοδρής θαλασσοταραχής οι ναύτες του ανταρτούν και το καράβι βουλιάζει. Ο Μπέχαϊμ επιστρέφει στην Νυρεμβέργη και δικάζεται, αλλά αθωώνεται. Το πρόβλημα της εποχής του ήταν, ότι τα μηχανικά ρολόγια τότε λειτουργούσαν μόνο στην ξηρά, επειδή χρησιμοποιούσαν βαρίδια. Έτσι οι ναυτικοί είχαν στη διάθεσή τους μόνο τα ουράνια σώματα για να κάνουν τους απαραίτητους υπολογισμούς και να εξακριβώσουν την ταχύτητα και την γεωγραφική τους θέση. Ο ωρολογοποιός Χένλαϊν αντιλαμβάνεται ότι η εφεύρεση ενός ωρολογιακού μηχανισμού ικανού να λειτουργεί και στα ταλαντούμενα καράβια, θα ωφελούσε πολύ την ναυτιλία και ιδίως τις εξερευνητικές αποστολές. Δεν έχει όμως πολύ χρόνο στην διάθεσή του, διότι ένα ατύχημα στο εργαστήριό του προ ημερών τον έβλαψε σοβαρά στην υγεία του. Αποφασίζει να ασχοληθεί μόνο με αυτή την εφεύρεση και να αξιοποιήσει τις λίγες ημέρες που του έμειναν να ζήσει, για να πετύχει τον σκοπό του. Τελικά εφευρίσκει το ελατήριο και κατασκευάζει ένα ρολόι μικρών διαστάσεων που λειτουργεί παντού, ακόμα και μέσα στην τσέπη του γιλέκου. Με την ολοκλήρωση της εφεύρεσης θα αφήσει την τελευταία του πνοή.
## Ιστορικό υπόβαθρο
Η ταινία κυκλοφόρησε την εποχή της ναζιστικής Γερμανίας, λίγο πριν την έκρηξη του Β'ΠΠ. Μέσα από το σενάριο προωθείται ο γερμανικός πατριωτισμός και γενικά η υπεροχή του πνεύματος μέσα από τα επιτεύγματα της τεχνολογίας. Η ιστορία που διηγείται το σενάριο αν και χρησιμοποιεί υπαρκτά ιστορικά πρόσωπα δεν αληθεύει σε πολλά σημεία, και είναι φανταστική. Ο Χένλαϊν δεν υπήρξε ο εφευρέτης του φορητού ρολογιού, ούτε πέθανε από την αιτία που αναφέρει το έργο. Επίσης, η ομιλία του Λούθηρου που παρουσιάζεται στο έργο δεν είναι ιστορικό γεγονός.

## Περαιτέρω βιβλιογραφία
* Hans-Jürgen Tast *Zwischen Kunst und Propaganda - Vor 70 Jahren drehte Veit Harlan ‚Das unsterbliche Herz’ in Hildesheim*; in „Hildesheimer Allgemeine Zeitung“, Samstag, 3. Mai 2008, 9 Abb.; abgedruckt in Sven Abromeit (Red.) *Aus der Heimat - Jahrgang 2008*, Verlag Gebrüder Gerstenberg (Hildesheim 2008), Sonderdruck ohne ISBN, EUR 8,95, S. 35 - 42, 9 Farb-/SW-Abb.

## Εξωτερικοί σύνδεσμοι
* 
* Παρουσίαση της ταινίας στο Filmportal.de - Das unsterbliche Herz
* Παρουσίαση της ταινίας στο murnau-stiftung.de Das Unsterbliche Herz

Κατηγορία:Ταινίες του 1939
Κατηγορία:Γερμανικές ταινίες
Κατηγορία:Γερμανικές ασπρόμαυρες ταινίες
Κατηγορία:Γερμανόφωνες ταινίες
Κατηγορία:Ταινίες από Ναζιστική Γερμανία